NARIADENIE KOMISIE (ES) č. 793/2007
z 5. júla 2007
o prideľovaní dovozných práv pre žiadosti podané na obdobie od 1. júla 2007 do 30. júna 2008 v rámci colných kvót otvorených nariadením (ES) č. 659/2007 pre býky, kravy a jalovice určitých alpských a horských plemien
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (1),
so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
keďže:
(1)
Nariadením Komisie (ES) č. 659/2007 zo 14. júna 2007 o otvorení a ustanovení správy colných kvót na dovoz býkov, kráv a jalovíc určitých alpských a horských plemien, iných ako určených na porážku (3), sa otvorili colné kvóty na dovoz produktov zo sektora hovädzieho a teľacieho mäsa.
(2)
Žiadosti o dovozné práva podané na obdobie od 1. júla 2007 do 30. júna 2008 prevyšujú množstvá, ktoré sú k dispozícii pre práva, na ktoré sa vzťahuje kvóta s poradovým číslom 09.4196. Z uvedeného dôvodu by sa malo určiť stanovením koeficientu(-ov) pridelenia, ktorý(-é) sa má (majú) uplatňovať na požadované množstvá, do akej miery sa môžu prideliť dovozné práva,
PRIJALA TOTO NARIADENIE:
Článok 1
Na žiadosti o dovozné práva podané na obdobie od 1. júla 2007 do 30. júna 2008 v zmysle nariadenia (ES) č. 659/2007 sa uplatňuje koeficient pridelenia vo výške 14,2857 % pre práva, na ktoré sa vzťahuje kvóta s poradovým číslom 09.4196.
Článok 2
Toto nariadenie nadobúda účinnosť 6. júla 2007.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 5. júla 2007